thai pongal 2019: Tamil Thai Pongal: ஏன் தை பொங்கல் கொண்டாடப்படுகிறது? வரலாற்று முக்கியத்துவம் என்ன? - why is thai pongal celebrated; history importance and significance of thai pongal in tamil nadu | Samayam Tamil
why is thai pongal celebrated; history importance and significance of thai pongal in tamil nadu
Samayam Tamil | Updated: Jan 14, 2019, 05:31PM IST
Tamil Thai Pongal: ஏன் தை பொங்கல் கொண்டாடப்படுகிறது? வரலாற்று முக்கியத்துவம் என...
தைப் பொங்கல்:
தைப்பொங்கல் என்பது தமிழர்களால் சிறப்பாகக் கொண்டாடப்படும் ஒரு தனிப்பெரும் விழா. தமிழர் திருநாளாக தமிழர்களால் தமிழ்நாடு, இலங்கை, மலேசியா, சிங்கப்பூர், ஐரோப்பிய நாடுகள், வட அமெரிக்கா, தென் ஆப்பிரிக்கா, மொரிசியஸ் என்று தமிழர் வாழும் அனைத்து நாடுகளிலும் கொண்டாடப்படுகிறது.
உழைக்கும் மக்கள் இயற்கைத் தெய்வமாகக் கருதப்படும் சூரியனுக்கும், மற்ற உயிர்களுக்கும் நன்றி தெரிவிக்கும் ஒரு பண்டிகை தான் பொங்கல் திருநாள்.
Also Read This: Bhogi Pandigai 2019: பழையன கழித்து, புதியன புகுவிடும் போகி பண்டிகை!
Also Read This: போகிப் பண்டிகையின் சிறப்புகள் என்ன?
Also Read This: Pongal Poojai: பொங்கல் வைப்பதற்கான விதிமுறைகள் இதுதான்!
Also Read This: Pongal 2019 Calendar: தைப்பொங்கல் வைக்க உகந்த நேரம்!
Also Read This: Rangoli Kolam:பொங்கலின்போது உங்கள் வாசலை வண்ணமயமாக்கும் கோலங்கள் இதோ!
ஆடி மாதத்தில் தேடி விதைத்த பயிர்களின் விளைச்சலை அறுவடை செய்து பயன் அடையும் பருவமே தை மாதம் ஆகும். அந்த அறுவடையில் கிடைத்த நெல்லின் புத்தரிசியைச் சர்க்கரை, பால், நெய் சேர்த்துப் புதுப் பானையிலிட்டுப் புதிய அடுப்பில் கொதிக்க வைத்துப் பொங்கல் சோறாக்கிக் சூரியனுக்கும் மாட்டுக்கும் படைத்து உண்டு மகிழும் விழாவே பொங்கல் விழாவாகும்.
நீர் வளம் கொண்ட இடங்களில் மூன்று வேளாண்மை நடக்கும். நீர் வளமில்லா இடங்களில் மழை நீர்த் தேக்கத்தால் ஒரு வேளாண்மைதான் விளைக்க முடியும். ஆகவே, மார்கழி அல்லது தை மாத அறுவடையே நாடெங்கும் நிகழும். அறுவடை முடிந்து பெற்ற அரிசி, கரும்பு, மஞ்சள், பனங்கிழங்கு, நம்முடைய கொடிவழிக் காய்கறிகள் (குறிப்பாக அவரை, புடலை, கத்திரி, வாழை) சர்க்கரை வள்ளிக் கிழங்கு, கருணைக் கிழங்கு போன்றவையே படையலாக வைக்கப்படும்.
பொங்கு என்ற சொல் கொதித்தல், மிகுதல், சமைத்தல், செழித்தல் எனப் பொருள்படும். பொங்குவதால் பொங்கல். பொங்கல் விழாவை தமிழர் என்னும் இனக்குழு தொடர்பான விழா என்று தெளிவாக உணரமுடியும்.
தமிழர் தேசிய விழா:
பொங்கல் விழாவை தமிழர் தேசிய விழாவாகவும் கருதுகின்றனர். பொங்கலை தமிழர்கள் சமயங்களைக் கடந்து கொண்டாடும் வழக்கமும் உள்ளது. கிறித்துவர்கள் தங்கள் தேவாலயங்களில் கரும்புடன் பொங்கல் வைத்து கொண்டாடுகின்றனர். தமிழ் இஸ்லாமியக் குடும்பங்களில் பொங்கலன்று சர்க்கரைப் பொங்கலுடன் 16 வகைக் காய்கறிகளைச் சமைத்துச் சிறப்பு விருந்தாக குடும்பத்தினருடன் உண்பதும், பொங்கல் நாளன்று வீட்டில் அசைவ உணவுகளை தவிற்கும் வழக்கமும் உள்ளது.
நான்கு நாள் கொண்டாட்டம்:
போகி பண்டிகை என்பது ‘மார்கழி மாதம் முடிந்து ‘தை மாதம் ஆரம்பிக்கும் நேரம் வருகிறது. பழையன கழிந்து புதியது புகும் நாளாக இது கொண்டாடப்படுகிறது.
காணும் பொங்கல் என்பது பொங்கல் கொண்டாட்டங்களில் நான்காவது நாள் இடம்பெறும் விழா ஆகும். காணும் பொங்கலைக் கன்னிப் பொங்கல் அல்லது கணுப் பண்டிகை என்றும் அழைப்பர். இப்பண்டிகையின் நிகழ்வுகளில் உற்றார், உறவினர், நண்பர்களைக் காணுதல் மற்றும் பெரியோர் ஆசி பெறுதல் என்பன அடங்கும். பல்வேறு விளையாட்டுப் போட்டிகள், பட்டிமன்றம், உறி அடித்தல், வழுக்கு மரம் ஏறல் போன்ற வீர சாகசப் போட்டிகள் உட்படப் பல்வேறு நிகழ்ச்சிகள் இடம் பெறும்.
இது பெண்களுக்கு முக்கியமான பண்டிகை ஆகும். பொங்கல் பானை வைக்கும்போது அதில் புது மஞ்சள்கொத்தினை கட்டி அதனை எடுத்து முதிய தீர்க்க சுமங்கலிகள் ஐவர் கையில் கொடுத்து ஆசி பெற்று அதனை கல்லில் இழைத்து பாதத்தில் முகத்தில் பூசிக்கொள்வார்கள் என்பது குறிப்பிடத்தக்கது.
Web Title why is thai pongal celebrated history importance and significance of thai pongal in tamil nadu
மேலும் செய்திகள்:மாட்டுப் பொங்கல்|போகி பண்டிகை|தை பொங்கல் 2019|தை திருநாள்|Uzhavar Thirunal|Thai Pongal Festival|thai pongal 2019|tamizhar thiruvizha
Tamil Thai Pongal: ஏன் தை பொங்கல் கொண்டாடப்படுகிறது? வரலாற்று மு...
தமிழ்நாட்டின் சகோதர, சகோதரிகளுக்கு பொங்கல் வாழ்த்துகள் – பிரதமா்...
Pongal Poojai: பொங்கல் வைப்பதற்கான விதிமுறைகள் இதுதான்!...
Bhogi Pandigai 2019: பழையன கழித்து, புதியன புகுவிடும் போகி பண்டி...
போகிப் பண்டிகையின் சிறப்புகள் என்ன?...